|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Výzva na predloženie ponuky**pre zákazky realizované v zmysle zákona č. 343/2015 Z. z. o verejnomobstarávaní a o zmene a doplnení niektorých zákonov (ďalej aj „zákon o VO“)

|  |  |  |  |
| --- | --- | --- | --- |
| Názov verejného obstarávateľa | **Slovenská konsolidačná, a.s.**  |  |  |
| Poštová adresa | Cintorínska č. 21 |  |  |
| Mesto | Bratislava | PSČ | 814 99 |
| IČO | 35776005 |  |  |
| Kontaktná osoba | Miloš Ilenčík |  |  |
| e-mail | milos.ilencik@konsolidacna.sk  | Tel: 0948 492 431 |

 |  |

1. **Predmet zákazky:**

Predmetom zákazky je výmena poruchovej stúpačky ľavej vetvy požiarneho vodovodu v budove Slovenskej konsolidačnej, a.s. (ďalej aj „SK, a.s.“).

1. **Opis predmetu zákazky:**

Predmetom zákazky je rekonštrukcia/výmena stúpačky ľavej vetvy požiarneho vodovodu v budove SK, a.s. a odstránenie nedostatkov z kontroly a skúšok hydrantov a požiarneho vodovodu, ktoré zahŕňajú:

* odstávku prívodu vody do budovy SK, a.s. a vypustenie rozvodov,
* dodanie a odbornú demontáž/montáž uzatváracieho prírubového ventilu DN80 v suteréne budovy SK, a.s.,
* odbornú demontáž a montáž ľavej stúpačky požiarneho vodovodu ako aj napojení hydrantov od suterénu po 7. poschodie budovy SK, a.s.,
* murárske a maliarske práce súvisiace s výmenou stúpačky požiarneho vodovodu,
* dodávku a odbornú demontáž/montáž hydrantových ventilov 2´´ mosadz.

Podrobný rozpis materiálu a prác je uvedený **v Prílohe č. 2.** tejto Výzvy na predloženie ponuky (ďalej aj „Výzva“).

1. **Osobitné požiadavky na plnenie:**
2. úspešný uchádzač (ďalej aj „dodávateľ“) musí zabezpečiť miesto realizácie prác tak, aby nemohlo dôjsť k poškodeniu zdravia alebo majetku,
3. dodávateľ musí predložiť zoznam zamestnancov, ktorí budú realizovať zákazku,
4. školenie BOZP a PO vlastných zamestnancov a iných osôb oprávnených na realizáciu diela vykoná dodávateľ na vlastné náklady,
5. začiatok prác, tzn. výmenu prírubového ventilu DN80 je nutné realizovať počas víkendu, z dôvodu nutnosti prerušenia prívodu vody do celej budovy SK, a.s.,
6. dodávateľ zabezpečí a uskladní potrebný materiál a náradie tak, aby tento neprekážal a neohrozoval riadny chod prevádzky budovy SK, a.s., a to podľa dohody so zástupcom SK, a.s.,
7. dodávateľ zabezpečí ekologickú likvidáciu odpadu vzniknutého pri realizácii zákazky,
8. dodávateľ zabezpečí všetky priestory voči prachu a nečistotám vrátane prístupových priestorov v budove SK, a.s.,
9. práce je možné vykonávať v pracovných dňoch od 8:00 do 17:00 hod, po dohode so zástupcom SK, a.s. aj vo večerných hodinách a počas víkendu,
10. dodávateľ vystaví faktúru až po riadnom prebratí diela zástupcom SK, a.s., a to so splatnosťou minimálne 14 dní,
11. na faktúre SK, a.s. požaduje rozpis jednotlivých položiek celkovej ceny.
12. **Cenová ponuka:**

V nadväznosti na uvedené si Vás dovoľujeme požiadať o predloženie ponuky na predmet zákazky opísaný v bodoch I. až III. tejto Výzvy. Pred predložením cenovej ponuky je **nutné dohodnúť si obhliadku** u p. Miloša Ilenčíka, správcu budovy, tel. 0948 492 431, e-mail: milos.ilencik@konsolidacna.sk

Cenová ponuka musí obsahovať:

1. základné identifikačné údaje uchádzača v zmysle **Prílohy č. 1.**
2. cenovú ponuku predloženú v zmysle **Prílohy č. 1.**
3. položkovitý rozpis cien podľa výmer stavebných a vodoinštalačných prác vrátane dodania súčastí a materiálov na výmenu stúpačky ľavej vetvy požiarneho vodovodu v budove Slovenskej konsolidačnej, a.s. podľa **Prílohy č. 2.**,
4. platnú poistnú zmluvu (sken) na predmet činnosti, ako i poistenie za škody voči tretím osobám s výškou poistného krytia v sume nie menej ako 100 000,00 eur,
5. doklad o oprávnení uchádzača poskytovať službu podľa § 32 ods. 1 písm. e) zákona o VO, ktorý zodpovedá predmetu zákazky,
6. čestné prehlásenie o skutočnosti, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu v zmysle ustanovenia § 32 ods. 1 písm. f) zákona o VO. Čestné prehlásenie musí byť podpísané štatutárnym zástupcom uchádzača, alebo iným zástupcom uchádzača, ktorý je oprávnený konať v jeho mene.
7. **Miesto dodania predmetu zákazky:**

Cintorínska 21, 811 08 Bratislava 1

1. **Termín dodania zákazky:**

Po vyhodnotení ponúk uchádzačov bude úspešnému uchádzačovi vystavená objednávka. Lehota na dodanie predmetu zákazky opísaného v bodoch I. až III. tejto Výzvy **je maximálne 21 pracovných dní** od doručenia mailovej objednávky SK, a.s. na mailovú adresu uvedenú v cenovej ponuke v zmysle Prílohy č. 1. Odovzdanie predmetu zákazky uvedeného v bodoch I. až. III. tejto Výzvy nastane dňom podpisu odovzdávacieho/preberacieho protokolu zodpovednými zástupcami oboch strán.

1. **Kritérium na hodnotenie ponúk:**

Kritériom na hodnotenie ponúk je najnižšia cena za celý predmet zákazky opísaný v bodoch I. až III. tejto Výzvy.

1. **Lehota na predkladanie ponúk:**

**12.8.2021**

1. **Forma a spôsob predloženia ponúk:**

Ponuky žiadame doručiť e-mailom na adresu: obstaravanie@konsolidacna.sk

1. **Dôvody zrušenia zadania zákazky:**

Ak nebola predložená ani jedna ponuka,

ak ani jeden z uchádzačov nesplnil podmienky Výzvy,

ak ani jedna z ponúk nevyhovuje požiadavkám SK, a.s.,

ak sa zmenili okolnosti, za ktorých bolo verejné obstarávanie vyhlásené.

SK, a.s. si vyhradzuje právo odmietnuť všetky predložené ponuky.

Príloha č. 1 -  Cenová ponuka

Príloha č. 2 -  Výmery stavebných a vodoinštalačných prác vrátane dodania súčastí a materiálov na výmenu stúpačky ľavej vetvy požiarneho vodovodu v budove Slovenskej konsolidačnej, a.s.